Covid-19-statistieke: Meer as 300 000 gevalle nou in SADr. Zweli Mkhize. Foto: Elmond Jiyane Suid-Afrika het die 300 000-kerf verbygesteek wat bevestigde Covid-19-gevalle betref. Dr. Zweli Mkhize, minister van gesondheid, het Woensdagaand in sy gebruiklike verklaring gesê 311 049 mense in Suid-Afrika het nou reeds positief getoets vir Covid-19. Dit is ŉ toename van 12 757 nuwe gevalle in die afgelope 24-uur-siklus. Volgens Mkhize is nog 107 Covid-19-verwante sterftes in dié tyd aangemeld. Die sterftes is onderskeidelik in KwaZulu-Natal (4), Noordwes (12), die Oos-Kaap (12), die Wes-Kaap (38) en Gauteng (41) aangemeld. Dit bring die land se dodetal op 4 453 te staan. Altesaam 160 693 pasiënte het egter reeds herstel, met ŉ herstelkoers van 51,7%. Volgens Mkhize is 45 389 nuwe toetse in die laaste siklus uitgevoer. Altesaam 2 278 127 toetse is nou reeds uitgevoer, waarvan meer as die helfte (56%) in die private sektor gedoen is. Sterftes en persone wat herstel het: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.